România este campioană la scumpirile carburanților în UE.

Prețul benzinei a depășit nivelul de 6 lei la litru în unele benzinării. Un litru de motorină a ajuns să fie vândut, în medie, cu 5 lei şi 42 de bani, dar sunt cazuri când ajunge şi la 6 lei.

Preţul de acum e cu 20% mai mare decât la sfârşitul lunii august 2017, înainte de reintroducerea supraaccizei la carburanţi.

Motorina a ajuns să coste în România mai mult decât în alte ţări mult mai bogate din UE, precum Austria, Spania sau Luxemburg.

Și benzina s-a scumpit cu aproape 70 de bani pe litru de la sfârşitul lui august 2017, însă doar Bulgaria şi Polonia au preturi, exprimate în euro, mai mici decât cele de la noi.